pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ยินดีไทยเป็นจุดหมายปลายทางยอดนิยมของกลุ่ม “Digital Nomad” พร้อมพัฒนาระบบในประเทศเดินหน้าดึงดูดนักท่องเที่ยวทุกกลุ่ม
วันเสาร์ที่ 11 ธันวาคม 2564
โฆษกรัฐบาลเผย “นายกฯ” ยินดีไทยเป็นจุดหมายปลายทางยอดนิยมของกลุ่ม “Digital Nomad” พร้อมพัฒนาระบบในประเทศเดินหน้าดึงดูดนักท่องเที่ยวทุกกลุ่ม
โฆษกรัฐบาลเผย “นายกฯ” ยินดีไทยเป็นจุดหมายปลายทางยอดนิยมของกลุ่ม “Digital Nomad” พร้อมพัฒนาระบบในประเทศเดินหน้าดึงดูดนักท่องเที่ยวทุกกลุ่ม
นายธนกร วังบุญคงชนะ โฆษกประจําสํานักนายกรัฐมนตรี เผยว่า จากผลการจัดอันดับของ Holidu ซึ่งเป็นเว็บไซต์สําหรับการค้นหาสถานที่พักผ่อนของเยอรมนี ได้ยกให้ 3 เมืองของไทย ได้แก่ “กรุงเทพ” “ภูเก็ต” และ “เชียงใหม่” เป็นเมืองที่เหมาะกับการทํางานและพักผ่อนที่สุดในโลก (The Best Cities for a Workation 2021) โดยหากเจาะลึกลงไปในกลุ่มชาวต่างชาติที่เดินด้วยจุดประสงค์ดังกล่าว หนึ่งในนั้นคือ กลุ่ม “Digital Nomad” ซึ่งเป็นผู้ที่ทํางานทางไกลผ่านระบบออนไลน์จากต่างประเทศหรือประเทศปลายทาง ควบคู่ไปกับการท่องเที่ยว รวมถึง มักจะพํานักแบบระยะยาว และมีสถานที่ทํางานเป็นร้านกาแฟ ห้องสมุดสาธารณะ และ Co-working Space
โดยจากผลการสํารวจของ Adventure Travel Trade Association ปี 2021 พบว่า ไทยเป็นหนึ่งในจุดหมายปลายทางยอดนิยมของกลุ่ม Digital Nomad ในลักษณะของการพํานักแบบ Long Stays (มากกว่า 3 เดือนขึ้นไป) และ Medium Stays (ระหว่าง 1-3 เดือน) โดยมีปัจจัยประกอบการพิจารณา ได้แก่ 1. อินเทอร์เน็ตที่เสถียร 2. อากาศที่ดี 3. ค่าครองชีพที่ต่ํา 4. มาตรการรับตรวจลงตรา(visa)ที่ไม่ยุ่งยาก และ 5. แหล่งท่องเที่ยวที่น่าสนใจ จึงนับเป็นโอกาสสําคัญของไทยเพื่อรองรับการทํางานในสถานการณ์โควิด-19 ที่พนักงานไม่จําเป็นต้องอยู่ในสํานักงาน Remote Work หรือทํางานจากที่ไหนก็ได้ (Work From Anywhere) ประกอบกับไทยมีเมืองที่เหมาะสมกับการทํางานและพักผ่อน (Workation) ซึ่งสอดคล้องกับ 3 เมืองหลัก ๆ ของไทย (กรุงเทพ ภูเก็ต และเชียงใหม่) นอกจากนี้ จากการผลการสํารวจของ MBO Partners ยังพบว่า จํานวนของกลุ่ม Digital Nomad ในสหรัฐฯ มีแนวโน้มเพิ่มขึ้นในทุก ๆ ปี โดยในปี 2020 มี Digital Nomad ชาวอเมริกันเพิ่มขึ้นเป็น 10.9 ล้านคน จาก 7.3 ล้านคน ในปี 2019
โฆษกประจําสํานักนายกรัฐมนตรี กล่าวว่า รัฐบาลได้เดินหน้าเพิ่มศักยภาพในการแข่งขันของไทยในด้านนี้ เพื่อรองรับกลุ่ม Digital Nomad โดยเมื่อวันที่ 1 ตุลาคม 2564 รัฐบาลได้อนุญาตการตรวจลงตราให้กับชาวต่างชาติที่ประสงค์จะเดินทางมาพํานักแบบระยะยาว (Long Stay) ในรูปแบบ “นักท่องเที่ยวประเภทพิเศษ Special Tourist Visa (STV)” ให้สามารถอยู่ในไทยได้ครั้งละ 90 วัน และอยู่ต่อได้อีกสองครั้งหรืออยู่สูงสุดได้ไม่เกิน 270 วัน เพื่อการฟื้นฟูเศรษฐกิจและการท่องเที่ยวในประเทศ
“นายกรัฐมนตรีขอบคุณการทํางานอย่างแข็งขันของทุกภาคส่วน ที่ทําให้ไทยยังคงเป็นจุดหมายปลายยอดนิยมด้านการท่องเที่ยวและการทํางานอย่างต่อเนื่อง ทําให้เกิดการกระจายรายได้ในวงกว้างทั้งในภาคท่องเที่ยวและธุรกิจที่เกี่ยวข้อง ตลอดจน กระจายไปสู่ชุมชนต่าง ๆ ทั้งนี้ ขอให้เชื่อมั่นการดําเนินนโยบายของรัฐบาลที่มีการศึกษาแนวทางปัจจุบันในโลกอยู่เสมอ และพร้อมปรับการดําเนินนโยบายอย่างต่อเนื่อง รวมทั้ง น้อมรับฟังทุกคําแนะนําที่มีประโยชน์ เพื่อเป็นโอกาสในการพัฒนาประเทศให้ก้าวทันทุกสถานการณ์ เพื่อประโยชน์สูงสุดของพี่น้องประชาชน” โฆษกฯ กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เผยหลักเกณฑ์การช่วยเหลือตามระเบียบกระทรวงการคลังฯ สำหรับเกษตรกรที่ได้รับความเสียหายจากอุทกภัย
วันอังคารที่ 12 ตุลาคม 2564
กระทรวงเกษตรฯ เผยหลักเกณฑ์การช่วยเหลือตามระเบียบกระทรวงการคลังฯ สําหรับเกษตรกรที่ได้รับความเสียหายจากอุทกภัย
กระทรวงเกษตรฯ เผยหลักเกณฑ์การช่วยเหลือตามระเบียบกระทรวงการคลังฯ สําหรับเกษตรกรที่ได้รับความเสียหายจากอุทกภัย ยืนยันพร้อมให้การดูแลเกษตรกรอย่างทั่วถึงและเป็นธรรม
กระทรวงเกษตรฯเผยหลักเกณฑ์การช่วยเหลือตามระเบียบกระทรวงการคลังฯสําหรับเกษตรกรที่ได้รับความเสียหายจากอุทกภัยยืนยันพร้อมให้การดูแลเกษตรกรอย่างทั่วถึงและเป็นธรรม
นายฉันทานนท์วรรณเขจรเลขาธิการสํานักงานเศรษฐกิจการเกษตรในฐานะโฆษกกระทรวงเกษตรและสหกรณ์เปิดเผยว่ากระทรวงเกษตรและสหกรณ์ได้กําหนดหลักเกณฑ์การช่วยเกษตรกรโดยยึดตาม“หลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉินพ.ศ. 2564”ซึ่งเป็นไปตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินโดยการช่วยเหลือเกษตรกรนั้นจะดําเนินการช่วยเหลือแก่เกษตรกรผู้ประสบภัยพิบัติที่ขึ้นทะเบียนและปรับปรุงทะเบียนกับหน่วยงานที่กํากับดูแลแต่ละด้านของกระทรวงเกษตรและสหกรณ์ก่อนเกิดภัยพิบัติแล้วเท่านั้นทั้งนี้เพื่อให้การช่วยเหลือเป็นไปด้วยความถูกต้องโปร่งใสและเป็นธรรมและตรวจสอบได้โดยที่ผ่านมากระทรวงเกษตรและสหกรณ์ได้มีการแจ้งให้เกษตรกรทั้งด้านพืชปศุสัตว์ประมงขึ้นทะเบียนหรือปรับปรุงทะเบียนเกษตรกรให้เป็นปัจจุบันตามกรอบระยะเวลาการขึ้นทะเบียนและปรับปรุงทะเบียนเกษตรกรเพื่อสิทธิประโยชน์เกษตรกรและยืนยันสถานภาพในการรับการช่วยเหลือเยียวยารวมถึงสิทธิประโยชน์ต่างๆจากมาตรการช่วยเหลือของภาครัฐบาล
สําหรับหลักเกณฑ์วิธีการเงื่อนไขการช่วยเหลือประกอบด้วยด้านพืชไม่เกินครัวเรือนละ30ไร่ได้แก่ข้าวไร่ละ1,340บาทพืชไร่และพืชผักไร่ละ1,980บาทไม้ผลไม้ยืนต้นและอื่นๆไร่ละ4,048บาทด้านประมง(สัตว์น้ํา)ได้แก่ปลาทุกชนิด/สัตว์น้ําอื่นไร่ละ4,682บาทไม่เกินรายละ5ไร่กุ้ง/หอยทะเลไร่ละ11,780บาทไม่เกินรายละ5ไร่และกระชัง/บ่อซีเมนต์ตรม.ละ368บาทไม่เกินรายละ80ตรม.
ด้านปศุสัตว์ได้แก่โคตัวละ13,000 – 35,000บาท(ไม่เกินรายละ5ตัว)กระบือตัวละ15,000 – 39,000บาท(ไม่เกินรายละ5ตัว)สุกรตัวละ1,500 – 3,000บาท(ไม่เกินรายละ10ตัว)แพะ/แกะตัวละ1,500 – 3,000บาท(ไม่เกินรายละ10ตัว)ไก่พื้นเมือง/ไก่งวงตัวละ30–80บาท(ไม่เกินรายละ300ตัว)ไก่ไข่/เป็ดไข่ตัวละ30 – 100บาทรายละไม่เกิน1,000ตัว)ไก่เนื้อตัวละ20 - 50บาท(ไม่เกินรายละ1,000ตัว)เป็ดเนื้อ/เป็นเทศตัวละ30 - 80บาท(ไม่เกินรายละ1,000ตัว)นกกระทาตัวละ10 – 30บาท(ไม่เกินรายละ1,000ตัว)นกกระจอกเทศตัวละ2,000บาท(ไม่เกินรายละ10ตัว)และห่านตัวละ100บาท(ไม่เกินรายละ300ตัว)
ทั้งนี้รัฐมนตรีว่าการกระทรวงเกษตรและสหกรณ์ได้มอบหมายทุกหน่วยงานในพื้นที่ติดตามสถานการณ์และหลังจากที่สถานการณ์คลี่คลายแล้วจะได้มีการลงพื้นที่สํารวจต่อเนื่องให้คําแนะนําเกษตรกรทั้งการวางแผนการเพาะปลูกให้สอดคล้องกับสถานการณ์น้ําในพื้นที่สนับสนุนพันธุ์ไม้ผลไม้ยืนต้นเมล็ดพันธุ์ผักสารชีวภัณฑ์เป็นต้น
รัฐบาลไทย-ข่าวทำเนียบรัฐบาล-ครม.เห็นชอบแผนการบริหารหนี้สาธารณะ ปีงบฯ 65 ครั้งที่ 2 ย้ำ! สัดส่วนหนี้สาธารณะต่อ GDP ร้อยละ 62.76 ไม่เกินเพดานตามกรอบวินัยการเงินการคลัง
วันอังคารที่ 12 เมษายน 2565
ครม.เห็นชอบแผนการบริหารหนี้สาธารณะ ปีงบฯ 65 ครั้งที่ 2 ย้ํา! สัดส่วนหนี้สาธารณะต่อ GDP ร้อยละ 62.76 ไม่เกินเพดานตามกรอบวินัยการเงินการคลัง
ครม.เห็นชอบแผนการบริหารหนี้สาธารณะ ปีงบฯ 65 ครั้งที่ 2 ย้ํา! สัดส่วนหนี้สาธารณะต่อ GDP ร้อยละ 62.76 ไม่เกินเพดานตามกรอบวินัยการเงินการคลัง
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 เมษายน 2565 ว่า ครม.เห็นชอบการปรับปรุงแผนการบริหารหนี้สาธารณะ ประจําปีงบประมาณ 2565 ครั้งที่ 2 ตามที่คณะกรรมการ นโยบายและกํากับการบริหารหนี้สาธารณะเสนอ ดังนี้ 1.แผนการก่อหนี้ใหม่ วงเงิน 1,415,103.57 ล้านบาท เพิ่มขึ้น 49,619.73 ล้านบาท 2.แผนการบริหารหนี้เดิม วงเงิน 1,501,163.56 ล้านบาท ลดลง 35,794.42 ล้านบาท 3.แผนการชําระหนี้ วงเงิน 363,269.01 ล้านบาท เพิ่มขึ้น 1,035.29 ล้านบาท ความจําเป็นในการปรับปรุงแผนการบริหารหนี้สาธารณะ ครั้งที่ 2 นี้ มีปัจจัยมาจาก
1.การกู้เงินเพิ่มเพื่อเสริมสภาพคล่องให้กับกองทุนน้ํามันเชื้อเพลิง จํานวน 10,000 ล้านบาท เพื่อให้กองทุนน้ํามันเชื้อเพลิงสามารถรักษาเสถียรภาพระดับราคาน้ํามันเชื้อเพลิงในประเทศให้อยู่ในระดับที่เหมาะสมและไม่กระทบต่อค่าครองชีพของประชาชน
2. การปรับเพิ่มวงเงินปรับโครงสร้างหนี้เงินกู้รัฐบาลที่ครบกําหนดในปีงบประมาณ 2565 ซึ่งเป็นหนี้เงินกู้ภายใต้พระราชกําหนดกู้เงินโควิด-19 เพิ่มเติม พ.ศ.2564 เพื่อบริหารความเสี่ยงวงเงินกู้ต่างประเทศที่คาดว่าจะลงนามสัญญาและหรือรองรับการระดมทุนในสกุลเงินตราต่างประเทศที่อาจจะเกิดขึ้น จํานวน 29,345 ล้านบาท
3.การกู้เงินเพื่อลงทุนในโครงการพัฒนาและเพื่อดําเนินโครงการหรือเพื่อใช้เป็นเงินทุนหมุนเวียนในการดําเนินกิจการทั่วไปของรัฐวิสาหกิจ เพื่อให้สามารถดําเนินการได้อย่างต่อเนื่อง จํานวน 39,445.05 ล้านบาท อาทิ การรถไฟแห่งประเทศไทยปรับเพิ่มวงเงินโครงการระบบขนส่งมวลชนทางรางในพื้นที่กรุงเทพฯและปริมณฑล ช่วงบางซื่อ - ตลิ่งชัน (ระบบไฟฟ้า เครื่องกล และตู้รถไฟฟ้า) จํานวน 1,660.28 ล้านบาท การไฟฟ้าฝ่ายผลิตแห่งประเทศไทยปรับเพิ่มเงินกู้เพื่อเสริมสภาพคล่องทางการเงินในปี 2565- 2567 ภายใต้กรอบวงเงินไม่เกิน 25,000 ล้านบาท
นอกจากนี้ ที่ประชุมเห็นชอบบรรจุโครงการเพิ่มเติมในการปรับปรุงแผนการบริหารหนี้สาธารณะ ครั้งที่ 2 จํานวน 21 โครงการ และให้รัฐวิสาหกิจ 2 แห่ง คือ การรถไฟฟ้าขนส่งมวลชนแห่งประเทศไทยและการรถไฟแห่งประเทศไทยที่มีสัดส่วนความสามารถในการหารายได้เทียบกับภาระหนี้ของกิจการ (DSCR) ต่ํากว่า 1 สามารถกู้เงินและบริหารหนี้ภายใต้แผนการบริหารหนี้สาธารณะ ครั้งที่ 2 โดยให้รัฐวิสาหกิจดังกล่าวและหน่วยงานที่เกี่ยวข้องรับความเห็นของคณะกรรมการนโยบายและกํากับการบริหารหนี้สาธารณะไปดําเนินการด้วย
นางสาวรัชดากล่าวด้วยว่า กระทรวงการคลัง คาดว่า ประมาณการหนี้สาธารณะคงค้างต่อ GDP ภายหลังการปรับปรุงแผนในครั้งนี้ จะอยู่ที่ร้อยละ 62.76 ซึ่งไม่เกินร้อยละ 70 ตามกรอบการบริหารหนี้สาธารณะที่คณะกรรมการนโยบายการเงินการคลังของรัฐกําหนด ทั้งนี้ ประมาณ 70% ของหนี้สาธารณะ จะเป็นเงินกู้เพื่อการลงทุน แบ่งเป็น ด้านคมนาคม 26% ด้านการศึกษาและวิทยาศาสตร์ 13% ด้านเศรษฐกิจและสังคม 13% ด้านสาธารณูปการ 9% ด้านลงทุนทั่วไป 6% และด้านสาธาณสุข 2%
รัฐบาลไทย-ข่าวทำเนียบรัฐบาล-The cabinet met on January 4, 2022
วันอังคารที่ 11 มกราคม 2565
The cabinet met on January 4, 2022
The cabinet met on January 4, 2022. Some of the resolutions are as follows:
Title:Integrity and Transparency Assessment(ITA) Report for FY2021
The cabinet acknowledged the report onIntegrity and Transparency Assessment (ITA) for FY2021, as proposed by theNational Anti-Corruption Commission(NACC).
Gist
National Anti-Corruption Commission(NACC)reported that1,331,588government officials/civil servants from 8,300 public agencies have participated in the ITA process, which was conducted via the website:http://itas.nacc.go.th(ITASsystem) during February 1- July 31, 2021.
According to theNational Anti-Corruption Commission(NACC) report onIntegrity and Transparency Assessment (ITA) for FY2021,the nation’s average scoreis 81.25(B level), an increase of 13.35 from last year.There are 4,146 agencies(49.95%)that have passed the target score for anti-corruption and malfeasancein accordance with the National Strategy, an increase of 36.76% from last year.
Title:Thailand’s nomination as host ofWorld Heritage Committee’s 46th session
The cabinet approved in principleThailand’s nomination as host of World Heritage Committee’s 46th session, and assigned Ministry of Natural Resources and Environment (Office ofNatural Resources and Environmental Policy and Planning) to work together with other concerned agencies to draft the TOR and other related detail, as well as budget estimation,to be submitted to the cabinet for approval before submitting the nomination toUNESCO World Heritage Centre. This is as proposed byMinistry of Natural Resources and Environment.
TheWorld Heritage Committeenormally meets every June-July each year. Decision on the hosting of theWorld Heritage Committee’s 46th sessionwill be made during the 45thsession to be held on June 19-30, 2022 inKazan, the Russian Federation.
Title:Request for budget forThailand’s nomination to hostSpecialisedExpoin Phuket under name: “EXPO 2028 – Phuket, Thailand”
The cabinet approved the budget framework at the amount of4,180,000,000Baht for Ministry of Public Health’s nomination to host theSpecialisedExpo in Phuket under name: “EXPO 2028 – Phuket, Thailand”.
Gist
The implementation phase for Thailand’s nomination of theSpecialisedExpo in Phuketis as follows:
2021:​​Candidature phase
2022-2023:​Project Examination Phaseby the Bureau International des Expositions (BIE)
2024:​​Recognition Phase
2025–2029:​Implementation Phase​
Thailand’s nomination of theSpecialisedExpo in Phuketis aimed to uplift Phuket as world-class healthcare tourism. The theme is set as “Future of Life - Living in Harmony, Sharing Prosperity”, with the sub-themes onLife and Well-Being,Human-Nature, andMutualProsperity.
รัฐบาลไทย-ข่าวทำเนียบรัฐบาล-รัฐบาลอนุมัติ 2,900 ล้าน สร้างความเข้มแข็งเศรษฐกิจฐานราก
วันจันทร์ที่ 6 กันยายน 2564
รัฐบาลอนุมัติ 2,900 ล้าน สร้างความเข้มแข็งเศรษฐกิจฐานราก
วันจันทร์ที่ 6 กันยายน 2564
รัฐบาลอนุมัติ 2,900
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติวงเงิน 2,900 ล้านบาท เพื่อดําเนินโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 3 จํานวน 1,766 โครงการ ในพื้นที่ 10 จังหวัด ได้แก่ จ.แพร่ พิษณุโลก ตาก สุโขทัย ร้อยเอ็ด สุรินทร์ อํานาจเจริญ พระนครศรีอยุธยา ปราจีนบุรี และสระแก้ว ครอบคลุม 4 กลุ่ม ได้แก่ กลุ่มพัฒนาสินค้า ท่องเที่ยว บริการและการค้า กลุ่มยกระดับประสิทธิภาพและสร้างมูลค่าเพิ่มด้านการเกษตร กลุ่มส่งเสริมและพัฒนาทักษะฝีมือแรงงาน และกลุ่มพัฒนาโครงสร้างพื้นฐานชุมชน ส่งผลให้เกิดการจ้างงานกว่า 29,000 คน มีผู้ได้รับประโยชน์กว่า 3.5 ล้านคน คิดเป็นกว่า 8,000 ครัวเรือน และยังเป็นการพัฒนาโครงสร้างพื้นฐานเพื่อรองรับการฟื้นตัวและพัฒนากิจกรรมทางเศรษฐกิจในชุมชนด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รองนายกฯ พลเอก ประวิตรฯ เร่งขับเคลื่อนกิจการอวกาศแห่งชาติ เพิ่มโอกาสและขีดความสามารถด้านเทคโนโลยีให้ประเทศ
วันจันทร์ที่ 22 สิงหาคม 2565
​รองนายกฯ พลเอก ประวิตรฯ  เร่งขับเคลื่อนกิจการอวกาศแห่งชาติ เพิ่มโอกาสและขีดความสามารถด้านเทคโนโลยีให้ประเทศ
​รองนายกฯ พลเอก ประวิตรฯ เร่งขับเคลื่อนกิจการอวกาศแห่งชาติ เพิ่มโอกาสและขีดความสามารถด้านเทคโนโลยีให้ประเทศ
วันนี้ (19 สิงหาคม 2565) เวลา 10.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายอวกาศแห่งชาติ ครั้งที่ 2/2565 ผ่านระบบ VTC ณ ห้องประชุมสํานักงานมูลนิธิอนุรักษ์ป่ารอยต่อ 5 จังหวัด โดยที่ประชุมรับทราบผลการแต่งตั้งคณะอนุกรรมการและคณะทํางาน 6 คณะ เพื่อสนับสนุนและขับเคลื่อนการทํางานของคณะกรรมการนโยบายอวกาศแห่งชาติ รวมทั้งรับทราบความคืบหน้าที่สําคัญของการจัดทํานโยบายและแผนการดําเนินการเฝ้าระวังและบริหารจัดการการจราจรทางอวกาศ (ร่าง) พระราชบัญญัติ กิจการอวกาศ พ.ศ. ... การดําเนินงานของศูนย์ประกอบดาวเทียมแห่งชาติ ซึ่งอยู่ระหว่างขยายขีดความสามารถให้รองรับการบริการของหน่วยงานต่างๆ ทั้งในและต่างประเทศ รวมทั้งความชัดเจนของนโยบายการดําเนินโครงการดาวเทียมแห่งชาติ ที่มุ่งภารกิจด้านความมั่นคงและประโยชน์สาธารณะ
นอกจากนี้ ที่ประชุมยังได้ร่วมพิจารณาและให้ความเห็นชอบในหลักการ (ร่าง) แผนแม่บทอวกาศแห่งชาติ พ.ศ.2566-2580 ที่สอดคล้องกับยุทธศาสตร์ชาติ มุ่งเน้นระดับความพร้อมและโอกาสการดําเนินงานของประเทศไทยใน 3 ระดับ รวมทั้ง (ร่าง) นโยบายการดําเนินงานดาวเทียมสื่อสารแห่งชาติ และ (ร่าง) ข้อเสนอโครงการดาวเทียมแห่งชาติ โดยมอบให้ บริษัท โทรคมนาคมแห่งชาติ จํากัด (มหาชน) สํารวจความต้องการใช้งานดาวเทียมเชิงลึกของหน่วยงานต่าง ๆ
รองนายกรัฐมนตรีเน้นย้ําว่า พ.ร.บ.กิจการอวกาศของชาติ เป็นเครื่องมือสําคัญในการส่งเสริมการวางอนาคตกิจการอวกาศของประเทศ และเป็นเทคโนโลยีที่สําคัญ สามารถสนับสนุนและเชื่อมโยงการดําเนินงานยุทธศาสตร์ชาติทั้ง 6 ด้าน ซึ่งการจัดทําแผนแม่บทกิจการอวกาศแห่งชาติ ต้องให้ความสําคัญ ครอบคลุมกับทุกกลุ่มผู้มีส่วนได้เสีย และต้องกําหนดเป้าหมาย ผลสัมฤทธิ์และตัวชี้วัดให้ชัดเจน ทั้งด้านการพัฒนาเศรษฐกิจ สังคม ความมั่นคง สิ่งแวดล้อม ประชาชนผู้ใช้บริการและประโยชน์สาธารณะ เพื่อประโยชน์กับประเทศชาติและประชาชนอย่างแท้จริง
รัฐบาลไทย-ข่าวทำเนียบรัฐบาล- โฆษกรัฐบาลเผย “นายกฯ” ห่วงปัญหาน้ำมันโลกสูงกระทบราคาสินค้า สั่งจับตาเรื่องพลังงานใกล้ชิด ป้องกันการฉวยโอกาสขึ้นสินค้าอย่างไม่เป็นธรรม กบง. ออกมาตรการด่วน รับข้อสั่งการนายกฯ
วันพุธที่ 20 ตุลาคม 2564
โฆษกรัฐบาลเผย “นายกฯ” ห่วงปัญหาน้ํามันโลกสูงกระทบราคาสินค้า สั่งจับตาเรื่องพลังงานใกล้ชิด ป้องกันการฉวยโอกาสขึ้นสินค้าอย่างไม่เป็นธรรม กบง. ออกมาตรการด่วน รับข้อสั่งการนายกฯ
โฆษกรัฐบาลเผย “นายกฯ” ห่วงปัญหาน้ํามันโลกสูงกระทบราคาสินค้า สั่งจับตาเรื่องพลังงานใกล้ชิด ป้องกันการฉวยโอกาสขึ้นสินค้าอย่างไม่เป็นธรรม กบง. ออกมาตรการด่วน รับข้อสั่งการนายกฯ ตรึงราคาดีเซลไม่เกิน 30 บาทต่อลิตร เร่งบรรเทาผลกระทบประชาชน
วันที่ 20 ต.ค.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยสถานการณ์พลังงาน แนวโน้มราคาน้ํามันโลกมีทิศทางสูงขึ้น เป็นผลจากปัจจัยหลายอย่าง โดยเฉพาะจากเศรษฐกิจที่เริ่มฟื้นตัว ความต้องการใช้พลังงานทั่วโลกเพิ่มขึ้นหลังจากมีการฉีดวัคซีนต้านไวรัสโควิด-19 เพิ่มขึ้น และสภาพอากาศที่หนาวเย็น โดยได้สั่งการให้หน่วยงานที่เกี่ยวข้องดูแลราคาพลังงานให้เหมาะสมจนกว่าสถานการณ์จะคลี่คลาย รวมทั้งให้ทุกหน่วยงานติดตามราคาสินค้าอย่างใกล้ชิด ป้องกันการฉวยโอกาสในการขึ้นราคาสินค้าที่ไม่เป็นธรรม โดยล่าสุด (20 ตุลาคม 2564) คณะกรรมการบริหารนโยบายพลังงาน (กบง.) ที่มีนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน เป็นประธาน ได้มีมติเห็นชอบมาตรการบรรเทาผลกระทบจากราคาน้ํามัน ดังนี้
1) กําหนดประเภทน้ํามันกลุ่มดีเซลปรับกลับมาเป็น 3 ชนิด คือ บี7 บี10 และบี 20 โดยยังคงนโยบายส่งเสริมการใช้พลังงานทดแทนในภาคขนส่ง
2) ให้กองทุนน้ํามันตรึงราคากลุ่มราคาน้ํามันดีเซลหมุนเร็ว ไม่เกิน 30 บาทต่อลิตร แม้ราคาพลังงานตลาดโลกจะมีแนวโน้มขาขึ้น โดยใช้กลไกกองทุนน้ํามันเชื้อเพลิงในการบริหารจัดการอัตราเงินกองทุน หากไม่เพียงพอให้สามารถกู้ยืมเงินเพื่อรักษาระดับราคาขายปลีกน้ํามันเชื้อเพลิงกลุ่มดีเซล
3) ให้มีการติดตามสอดส่องขอความร่วมมือผู้ประกอบการ ให้ค่าการตลาดของกลุ่มน้ํามันดีเซลหมุนเร็ว ไม่เกิน 1.40 บาทต่อลิตร โดยให้มีผลตั้งแต่วันที่ 1 พฤศจิกายน 2564 เป็นต้นไป
ทั้งนี้ ราคาน้ํามันของหลายประเทศในอาเซียนก็ปรับตัวสูงขึ้น ได้แก่ ราคาน้ํามันเบนซินอ้างอิง ณ วันที่ 18 ตุลาคม 2564 ประเทศไทยขายอยู่ที่ 31.15 บาท/ลิตร กัมพูชา 36.68 บาท/ลิตร และสิงคโปร์ 64.34 บาท/ลิตร ส่วนราคาน้ํามันดีเซลอ้างอิง ณ วันที่ 18 ตุลาคม เช่นกัน ประเทศไทยขายอยู่ที่ 28.29 บาท/ลิตร กัมพูชา 29.75 บาท/ลิตร และสิงคโปร์ 52.75 บาท/ลิตร
“กระทรวงพลังงานได้ติดตามสถานการณ์ราคาพลังงานในตลาดโลกตามข้อสั่งการของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม อย่างใกล้ชิด เพื่อเตรียมความพร้อมในการออกมาตรการบรรเทาผลกระทบต่อประชาชน ป้องกันการฉวยโอกาสขึ้นสินค้าอย่างไม่เป็นธรรม ซึ่งนอกจากนโยบายในการดูแลราคาพลังงานไม่ว่าเรื่องก๊าซหุงต้ม หรือไฟฟ้าแล้ว รัฐบาลยังได้เดินหน้ามาตรการต่าง ๆ ทั้งด้านสาธารณสุขและมาตรการกระตุ้นเศรษฐกิจไปพร้อมกันด้วย เพื่อรองรับการฟื้นตัวหลังโควิด-19 ให้ครอบคลุมพี่น้องประชาชนทุกกลุ่ม เพื่อให้ผ่านพ้นวิกฤติครั้งนี้ ไปด้วยกัน” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" สั่งการหน่วยงานเตรียมแผนเผชิญเหตุ ลดผลกระทบและความเดือดร้อนของประชาชนให้ได้มากที่สุด จากฝนตกหนักในช่วง 21-25 ก.ค.นี้
วันพฤหัสบดีที่ 21 กรกฎาคม 2565
โฆษกรัฐบาลเผย "นายกฯ" สั่งการหน่วยงานเตรียมแผนเผชิญเหตุ ลดผลกระทบและความเดือดร้อนของประชาชนให้ได้มากที่สุด  จากฝนตกหนักในช่วง 21-25 ก.ค.นี้
โฆษกรัฐบาลเผย "นายกฯ" สั่งการหน่วยงานเตรียมแผนเผชิญเหตุ ลดผลกระทบและความเดือดร้อนของประชาชนให้ได้มากที่สุด  จากฝนตกหนักในช่วง 21-25 ก.ค.นี้
วันที่ 21 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตามประกาศกองอํานวยการน้ําแห่งชาติ (กอนช.) ฉบับที่ 21/2565 เรื่อง “เฝ้าระวังพื้นที่เสี่ยงน้ําหลาก และน้ําท่วมฉับพลัน” การประเมินสถานการณ์น้ําจากฝนคาดการณ์ของกรมอุตุนิยมวิทยาและสถาบันสารสนเทศทรัพยากรน้ํา (องค์การมหาชน) พบว่าจะมีปริมาณฝนตกสะสมต่อเนื่อง ประกอบกับสถานการณ์น้ําในลําน้ําและแหล่งน้ําธรรมชาติบางพื้นที่ที่ฝนตกหนักอยู่ในเกณฑ์น้ํามาก อาจส่งผลให้เกิดน้ําหลาก และน้ําท่วมฉับพลัน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมห่วงใยพี่น้องประชาชนที่อาจจะได้รับผลกระทบ ได้กําชับส่วนราชการที่เกี่ยวข้องเฝ้าระวังพื้นที่เสี่ยงน้ําหลาก และน้ําท่วมขังในช่วงวันที่ 21-25 กรกฎาคม 2565
นายรัฐมนตรีย้ําฯ ขอให้เฝ้าระวังระดับน้ําเพิ่มขึ้นอย่างฉับพลันบริเวณสายหลักต่าง ๆ พร้อมกับเฝ้าระวังอ่างเก็บน้ําขนาดใหญ่ที่มีปริมาตรน้ําสูง กว่าเกณฑ์ปฏิบัติการอ่างเก็บน้ํากักเก็บสูงสุดและอ่างเก็บน้ําขนาดกลางที่มีปริมาตรน้ํามากกว่าร้อยละ 80 และมีแนวโน้มเพิ่มสูงขึ้น เสี่ยงน้ําล้นกระทบพื้นที่บริเวณท้ายอ่างเก็บน้ําพื้นที่ภาคเหนือ ได้แก่จังหวัดเชียงใหม่ น่าน และเพชรบูรณ์ ภาคตะวันออกเฉียงเหนือ ได้แก่ จังหวัดเลย บึงกาฬ ขอนแก่น นครราชสีมา และบุรีรัมย์ ภาคตะวันออก ได้แก่ จังหวัดสระแก้ว และตราด
ทั้งนี้ เพื่อเป็นการเตรียมความพร้อมรับมือ ขอให้หน่วยงานที่เกี่ยวข้องติดตามสภาพอากาศและสถานการณ์น้ําอย่างใกล้ชิด โดยเฉพาะพื้นที่ที่มีฝนตกสะสม และพื้นที่จุดเสี่ยงที่เคยเกิดน้ําท่วมขังอยู่เป็นประจําให้ตรวจสอบความมั่นคงแข็งแรงและความสามารถในการใช้งานของอ่างเก็บน้ํา อาคารบังคับน้ํา รวมทั้งให้ติดตาม ตรวจสอบ ซ่อมแซม แนวคันบริเวณริมแม่น้ํา ต่าง ๆ ให้สามารถใช้งานได้อย่างมีประสิทธิภาพ ที่สําคัญให้กําจัดสิ่งกีดขวางทางน้ําอย่างสม่ําเสมอ พร้อมเร่งระบายน้ําในพื้นที่ที่มีน้ําท่วมขังอยู่เดิม เพื่อเตรียมพร้อมรับน้ําหลากและป้องกันน้ําท่วมที่อาจจะเกิดขึ้นอีก ขอให้บูรณาการการทํางานร่วมกับหน่วยงานที่เกี่ยวข้องในการเข้าไปให้ความช่วยเหลือประชาชนได้อย่างทันท่วงทีด้วย
..............................
รัฐบาลไทย-ข่าวทำเนียบรัฐบาล-รัฐบาลกระชับสัมพันธ์ทางเศรษฐกิจกับกลุ่มประเทศยูเรเซีย เพิ่มการค้า-การลงทุน ผลักดันสู่เจรจา FTA
วันศุกร์ที่ 24 กันยายน 2564
รัฐบาลกระชับสัมพันธ์ทางเศรษฐกิจกับกลุ่มประเทศยูเรเซีย เพิ่มการค้า-การลงทุน ผลักดันสู่เจรจา FTA
รัฐบาลกระชับสัมพันธ์ทางเศรษฐกิจกับกลุ่มประเทศยูเรเซีย เพิ่มการค้า-การลงทุน ผลักดันสู่เจรจา FTA
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า รัฐบาลเดินหน้าขยายตลาดการค้า การลงทุนกับสหภาพเศรษฐกิจยูเรเซีย (Eurasian Economic union) ประกอบด้วย ประเทศรัสเซีย คาซัคสถาน เบลารุส อาเมเนีย และคีกีซสถาน โดยจะมีการประชุมคณะทํางานร่วมระหว่างไทยกับคณะกรรมาธิการเศรษฐกิจยูเรเซีย (Eurasian Economic Commission: EEC) ครั้งที่ 2 แบบทางไกล ประเทศไทยเป็นเจ้าภาพ ในวันที่ 27 ก.ย.นี้ โดยฝ่ายไทย มีนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์เป็นหัวหน้าคณะผู้แทนไทย
ที่ผ่านมาไทยและกลุ่มประเทศยูเรเซีย ได้มีข้อตกลงความร่วมมือด้านการค้าและการลงทุนในสาขาที่ทั้งสองฝ่ายสนใจ รวมถึงการแก้ไขปัญหาและอุปสรรคทางการค้าระหว่างกัน ผ่านกลไกคณะทํางานร่วม โดยในปี 2563 มูลค่าการค้ารวม ประมาณกว่า 3 พันล้านเหรียญสหรัฐ สินค้าส่งออกหลักของประเทศไทย คือ รถยนต์ อุปกรณ์และส่วนประกอบ ผลิตภัณฑ์ยาง ผลไม้กระป๋องและแปรรูป เครื่องปรับอากาศ สินค้าหลักที่ไทยนําเข้า คือ น้ํามันดิบ เหล็กและผลิตภัณฑ์ ปุ๋ย ยาจํากัดศัตรูพืช สินแร่โลหะ เป็นต้น
นางสาวรัชดา กล่าวเพิ่มเติมว่า ในการประชุมครั้งนี้ ท่าทีของประเทศไทย จะมุ่งเน้นไปที่ 1) การหาแนวทางเพื่อขยายการค้าและการลงทุนภายใต้สถานการณ์ โควิด-19 2) การแลกเปลี่ยนข้อมูลด้านนโยบาย กฏระเบียบด้านการค้าและการลงทุน เช่น การปรับปรุงแก้ไขกฎหมายในประเทศที่เกี่ยวข้องของแต่ละฝ่าย มาตรการเยียวยาทางการค้า กฎระเบียบด้านศุลกากรและกฎระเบียบทางเทคนิคและมาตรการสุขอนามัย จะผลักดันความร่วมมือในสาขา อาทิ นวัตกรรมและการเปลี่ยนผ่านสู่ระบบดิจิตอล เกษตรอัจฉริยะ  เศรษฐกิจชีวภาพ-หมุนเวียน-สีเขียว (BCG โมเดล) และความร่วมมือด้านยางพารา และ 3) ติดตามความคืบหน้าเรื่องการจัดทําข้อตกลงการค้าเสรี (FTA) และกระบวนการจัดทํา FTA ของแต่ละฝ่าย
“รัฐบาลอยู่ระหว่างการศึกษา และเจรจาทําข้อตกลงการค้าเสรีกับหลายประเทศ เพื่อสร้างโอกาสทางการค้าและการลงทุน โดยทุกเรื่องได้ดําเนินการอย่างรอบคอบและรับฟังข้อเสนอจากทุกภาคส่วน สําหรับการประชุมกับกลุ่มประเทศยูเรเซียในครั้งนี้ ผลลัพธ์จะนําไปสู่การยกระดับและกระชับความสัมพันธ์ทางเศรษฐกิจให้เป็นไปอย่างมั่นคงและต่อเนื่อง เป็นช่องทางสําคัญในการผลักดันการนําไปสู่การเริ่มต้นเจรจาจัดทํา FTA ระหว่างกันในอนาคต” นางสาวรัชดากล่าว
.............................
รัฐบาลไทย-ข่าวทำเนียบรัฐบาล-กรมทางหลวงชนบทพัฒนาเส้นทางการขนส่งผลผลิตทางการเกษตร ก่อสร้างถนนสายบ้านขุนยะ สนับสนุนภารกิจมูลนิธิโครงการหลวง จังหวัดเชียงใหม่ คาดว่าแล้วเสร็จกลางปี ๒๕๖๕
วันพุธที่ 17 พฤศจิกายน 2564
กรมทางหลวงชนบทพัฒนาเส้นทางการขนส่งผลผลิตทางการเกษตร ก่อสร้างถนนสายบ้านขุนยะ สนับสนุนภารกิจมูลนิธิโครงการหลวง จังหวัดเชียงใหม่ คาดว่าแล้วเสร็จกลางปี ๒๕๖๕
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อําเภอจอมทอง จังหวัดเชียงใหม่ สนับสนุนภารกิจมูลนิธิโครงการหลวง พัฒนาเส้นทางการคมนาคมขนส่งผลผลิตทางการเกษตร และเพิ่มโอกาสทางเศรษฐกิจ
กรมทางหลวงชนบท (ทช.) กระทรวงคมนาคม ก่อสร้างถนนสายแยกทางหลวงแผ่นดินหมายเลข 1009 - บ้านขุนยะ อําเภอจอมทอง จังหวัดเชียงใหม่ สนับสนุนภารกิจมูลนิธิโครงการหลวง พัฒนาเส้นทางการคมนาคมขนส่งผลผลิตทางการเกษตร และเพิ่มโอกาสทางเศรษฐกิจเพื่อยกระดับคุณภาพชีวิตของประชาชนและเกษตรกรในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานโครงข่ายคมนาคมให้มีความสะดวกปลอดภัย เพื่อพัฒนาคุณภาพชีวิตประชาชน
นายอภิรัฐ ไชยวงศ์น้อย อธิบดีกรมทางหลวงชนบท เนื่องจากพื้นที่โครงการหลวงส่วนใหญ่ตั้งอยู่บริเวณภาคเหนือตอนบน มีสภาพภูมิประเทศเป็นภูเขาสูง เส้นทางบางส่วนเป็นถนนลูกรังและทางจราจรคับแคบ ส่งผลให้การคมนาคมขนส่งเป็นไปด้วยความยากลําบากโดยเฉพาะในช่วงฤดูฝน เกษตรกรไม่สามารถลําเลียงผลผลิตออกสู่ตลาดได้ตามเวลา มูลนิธิโครงการหลวงจึงได้ขอความอนุเคราะห์ไปยังกระทรวงคมนาคม มอบหมายให้ ทช. ดําเนินการปรับปรุงพัฒนาถนนในพื้นที่โครงการหลวง ดังนั้น เพื่อแก้ไขปัญหาการคมนาคมขนส่งผลผลิตทางการเกษตรของประชาชนในพื้นที่ให้สามารถลําเลียงผลผลิตออกสู่ตลาดได้อย่างสะดวกรวดเร็วมากขึ้น ลดต้นทุนด้านระยะเวลาและความเสียหายจากการขนส่ง ทช. จึงได้ก่อสร้างเส้นทางสายแยกทางหลวงแผ่นดินหมายเลข 1009 - บ้านขุนยะ อําเภอจอมทอง จังหวัดเชียงใหม่ ซึ่งมีจุดเริ่มต้นโครงการที่บริเวณ กม. ที่ 0+000 - กม. ที่ 17+611 ระยะทางรวม 17.611 กิโลเมตร ผิวจราจรคอนกรีตเสริมเหล็กขนาด 2 ช่องจราจร ความกว้างช่องละ 4 - 6 เมตร ก่อสร้างสะพานคอนกรีตเสริมเหล็ก 1 แห่ง พร้อมติดตั้งอุปกรณ์อํานวยความปลอดภัย เครื่องหมายจราจร และระบบระบายน้ําบริเวณสองข้างทาง
ปัจจุบันโครงการดังกล่าวมีความก้าวหน้าของโครงการไปแล้วร้อยละ 65 ซึ่งขณะนี้อยู่ในระหว่างการก่อสร้างงานพื้นทาง งานผิวทาง และงานรางระบายน้ําสองข้างทาง คาดว่าจะดําเนินการก่อสร้างแล้วเสร็จในช่วงกลางปี 2565 โดยใช้งบประมาณทั้งสิ้น 135.5 ล้านบาท (หนึ่งร้อยสามสิบห้าล้านห้าแสนบาท)
รัฐบาลไทย-ข่าวทำเนียบรัฐบาล-สธ.ทำบุญอุทิศส่วนกุศลแด่ผู้เสียชีวิตจากโควิด 19
วันพฤหัสบดีที่ 23 ธันวาคม 2564
สธ.ทําบุญอุทิศส่วนกุศลแด่ผู้เสียชีวิตจากโควิด 19
นายแพทย์เกียรติภูมิ วงศ์รจิต ปลัดกระทรวงสาธารณสุข  นําคณะผู้บริหารและข้าราชการกระทรวงสาธารณสุข ทําบุญอุทิศส่วนกุศลแด่ผู้เสียชีวิตจากโรคติดเชื้อไวรัสโคโรนา 2019 ที่วัดพุทธปัญญา จ.นนทบุรี พร้อมทั้ง แนะประชาชนให้ปฏิบัติตามมาตรการป้องกันตนเองอย่างเคร่งครัด
นายแพทย์เกียรติภูมิ วงศ์รจิต ปลัดกระทรวงสาธารณสุข นําคณะผู้บริหารและข้าราชการกระทรวงสาธารณสุข ทําบุญอุทิศส่วนกุศลแด่ผู้เสียชีวิตจากโรคติดเชื้อไวรัสโคโรนา 2019 ที่วัดพุทธปัญญา จ.นนทบุรี พร้อมทั้ง แนะประชาชนให้ปฏิบัติตามมาตรการป้องกันตนเองอย่างเคร่งครัด สวมหน้ากาก เว้นระยะห่าง หมั่นล้างมือ หลีกเลี่ยงสถานที่แออัด ส่วนผู้ที่ยังไม่ได้รับวัคซีน ขอให้เข้ารับการฉีดที่สถานพยาบาลใกล้บ้าน รวมถึงผู้ที่ได้รับวัคซีน 2 เข็ม ครบ 3 เดือน ให้เข้ารับการฉีดเข็มกระตุ้น เพื่อป้องกันการแพร่และรับเชื้อไวรัสทุกสายพันธ์ ลดการป่วยหนักและเสียชีวิต
รัฐบาลไทย-ข่าวทำเนียบรัฐบาล-ครม. เคาะค่าตอบแทน อสม. – อสส. เพิ่ม 500 บ./เดือน เป็นเวลา 6 เดือน (ต.ค. 64 – มี.ค. 65)
วันอังคารที่ 8 กุมภาพันธ์ 2565
ครม. เคาะค่าตอบแทน อสม. – อสส. เพิ่ม 500 บ./เดือน เป็นเวลา 6 เดือน (ต.ค. 64 – มี.ค. 65)
.....
ที่ประชุม ครม. (8 ก.พ. 65) อนุมัติงบกลางปี 65 โครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานของอาสาสมัครสาธารณสุขประจําหมู่บ้าน (อสม.) วงเงิน 3,150 ล้านบาท เพื่อเป็นค่าตอบแทน สร้างขวัญกําลังใจให้แก่ อสม. 1,039,729 คน และอาสาสมัครสาธารณสุขกรุงเทพฯ (อสส.) 10,577 คน ในอัตรา 500 บ./เดือน เป็นเวลา 6 เดือน (ต.ค. 64 – มี.ค. 65) เพิ่มจากที่ได้รับปกติ 1,000 บ./เดือน
.
ที่ผ่านมา กระทรวงสาธารณสุขได้มอบหมายให้ อสม. และ อสส. ร่วมดําเนินการเฝ้าระวัง ป้องกัน และควบคุมโควิด-19 ในชุมชนทั่วประเทศ ตั้งแต่เดือน ก.พ. 63 เป็นต้นมา ทั้งให้ความรู้ในการป้องกันและดูแลสุขภาพตนเอง/ เฝ้าระวังและคัดกรองกลุ่มเสี่ยง/ เคาะประตูบ้านต้านภัย COVID-19/ ค้นพบกลุ่มเสี่ยงที่มีอาการและส่งต่อให้แก่เจ้าหน้าที่สาธารณสุข/ แนะนํากลุ่มเป้าหมายตรวจ ATK และรายงานผลการตรวจผ่านแอปฯ “สมาร์ท อสม.”/ เชิญกลุ่มผู้สูงอายุ 60 ปีขึ้นไป และผู้ที่มีโรคประจําตัวมารับวัคซีน ฯลฯ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เฮ้ง ส่ง ‘ที่ปรึกษา’หนุนเครือข่ายผู้ประกอบการจ้างงาน พัฒนาคุณภาพชีวิตคนพิการ
วันพุธที่ 24 สิงหาคม 2565
รมว.เฮ้ง ส่ง ‘ที่ปรึกษา’หนุนเครือข่ายผู้ประกอบการจ้างงาน พัฒนาคุณภาพชีวิตคนพิการ
รมว.เฮ้ง ส่ง ‘ที่ปรึกษา’หนุนเครือข่ายผู้ประกอบการจ้างงาน พัฒนาคุณภาพชีวิตคนพิการ
วันที่24สิงหาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานกล่าวเปิดโครงการการสร้างภาคีเครือข่ายส่งเสริมการจ้างงานคนพิการตามมาตรา35เพื่อส่งเสริมและพัฒนาคุณภาพชีวิตคนพิการจังหวัดเพชรบุรีโดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีผู้แทนภาครัฐสถานประกอบการและผู้แทนจากศูนย์บริการคนพิการระดับตําบลเข้าร่วมในครั้งนี้ด้วยณห้องประชุมนพรัตน์ชั้น2โรงแรมรอยัลไดมอนอําเภอเมืองจังหวัดเพชรบุรี
นางธิวัลรัตน์กล่าวต่อว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับการพัฒนาคุณภาพชีวิตกลุ่มเปราะบางโดยเฉพาะกลุ่มคนพิการโดยการส่งเสริมการมีงานทําเพื่อยกระดับคุณภาพชีวิตของคนพิการให้มีคุณภาพชีวิตที่ดีขึ้นลดความเหลื่อมล้ําและเสริมสร้างโอกาสให้คนพิการในประเทศไทยสามารถเข้าถึงสวัสดิการและบริการของรัฐสามารถประกอบอาชีพเลี้ยงตัวเองและครอบครัวได้อย่างมีศักดิ์ศรีและไม่ถูกเลือกปฏิบัติซึ่งในปีที่ผ่านมาผู้พิการหรือผู้ดูแลคนพิการที่ได้เข้าร่วมโครงการฯได้มีโอกาสใช้ความสามารถในการประกอบอาชีพทําให้มีรายได้พึ่งพาตนเองได้ช่วยลดภาระของครอบครัวและสังคมช่วยให้คนพิการและผู้ดูแลคนพิการในพื้นที่จังหวัดเพชรบุรีได้รับโอกาสอย่างทั่วถึงมีอาชีพมีงานทําเป็นการผลักดันส่งเสริมให้คนพิการเป็นพลังสําคัญในการเสริมสร้างเศรษฐกิจของประเทศชาติ
นางธิวัลรัตน์กล่าวต่อว่าโครงการดังกล่าวมีวัตถุประสงค์เพื่อให้สถานประกอบการได้มีข้อมูลเชิงประจักษ์สําหรับในการตัดสินใจให้สิทธิคนพิการหรือผู้ดูแลคนพิการในปีต่อไปสร้างการรับรู้ให้กับหน่วยงานภาครัฐที่ต้องการให้สิทธิคนพิการหรือผู้ดูแลคนพิการได้ทํางานในหน่วยงานมีข้อมูลคนพิการหรือผู้ดูแลคนพิการที่ต้องการรับสิทธิในการนํามาMatchingได้ทันทีที่มีการเปลี่ยนสิทธิมีการจัดทําบันทึกข้อตกลง(MoU)ระหว่างสํานักงานจัดหางานจังหวัดเพชรบุรีและสถานประกอบการในการให้สิทธิคนพิการหรือผู้ดูแลคนพิการในปีต่อๆไปเป็นการสร้างความมั่นคงในการมีงานทําให้กับคนพิการหรือผู้ดูแลคนพิการและให้มีกลุ่มภาคีเครือข่ายที่ให้การสนับสนุนและช่วยเหลือคนพิการหรือผู้ดูแลคนพิการในจังหวัดเพชรบุรีให้ได้รับสิทธิการจ้างงานคนพิการตามมาตรา35ให้เพิ่มขึ้นอย่างต่อเนื่องและให้สถานประกอบการสามารถให้สิทธิหรือเปลี่ยนสิทธิได้ทันที
“กระทรวงแรงงานขอขอบคุณสถานประกอบการที่เล็งเห็นความสําคัญในการให้สิทธิคนพิการหรือผู้ดูแลคนพิการได้มีอาชีพรวมทั้งหน่วยงานภาครัฐที่ให้สถานที่ในการปฏิบัติงานสาธารณะประโยชน์แก่คนพิการหรือผู้ดูแลคนพิการซึ่งจากการร่วมมือกันของทุกฝ่ายทําให้ในปีที่ผ่านมาผลการปฏิบัติงานเป็นที่น่าพอใจเห็นผลเป็นรูปธรรมทําให้คนพิการเกิดความภาคภูมิใจที่ได้ออกมาทํางานและดําเนินชีวิตในสังคมส่งผลต่อการพัฒนาคุณภาพชีวิตและครอบครัวในระดับหนึ่งและจากรายได้ที่คนพิการหรือผู้ดูแลคนพิการได้รับทําให้มีเงินหมุนเวียนในระบบเศรษฐกิจของจังหวัดเพชรบุรีเพิ่มขึ้นอีกด้วย”นางธิวัลรัตน์กล่าวท้ายสุด
+++++++++++++++++++
กองเผยแพร่และประชาสัมพันธ์
24สิงหาคม2565
รัฐบาลไทย-ข่าวทำเนียบรัฐบาล-ดีอีเอส หารือขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์
วันเสาร์ที่ 18 ธันวาคม 2564
ดีอีเอส หารือขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์
ดีอีเอส หารือขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์
เมื่อวันที่16ธันวาคม2564นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมกระบวนการปิดกั้นเว็ปณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยที่ประชุมได้พิจารณาศึกษาเกี่ยวกับปัญหาอุปสรรคและแนวทางแก้ไขเกี่ยวกับการดําเนินคดีกับผู้กระทําความผิดและขั้นตอนกระบวนการปิดกั้นข้อมูลหรือเว็บไซต์ในระบบคอมพิวเตอร์ตามพระราชบัญญัติว่าด้วยการกระทําความผิดเกี่ยวกับคอมพิวเตอร์พ.ศ.2550เพื่อให้กฎหมายทันสมัยสอดคล้องแนวปฏิบัติสากลมุ่งปกป้องคุ้มครองประชาชนจากอาชญากรรมและภัยโซเชียลรูปแบบใหม่ๆ
************
รัฐบาลไทย-ข่าวทำเนียบรัฐบาล-ดีอีเอส จัด I-Share ครั้งที่ 2 หัวข้อ “การทำแอปพลิเคชัน ให้ประสบความสำเร็จ เสริมทักษะบุคลากรสร้างองค์กรแห่งการเรียนรู้
วันพฤหัสบดีที่ 26 พฤษภาคม 2565
ดีอีเอส จัด I-Share ครั้งที่ 2 หัวข้อ “การทําแอปพลิเคชัน ให้ประสบความสําเร็จ เสริมทักษะบุคลากรสร้างองค์กรแห่งการเรียนรู้
ดีอีเอส จัด I-Share ครั้งที่ 2 หัวข้อ “การทําแอปพลิเคชัน ให้ประสบความสําเร็จ เสริมทักษะบุคลากรสร้างองค์กรแห่งการเรียนรู้
เมื่อวันที่ 26 พฤษภาคม 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดกิจกรรม I-Share ครั้งที่ 2 พร้อมให้เกียรติเป็นวิทยากรบรรยายถ่ายทอดองค์ความรู้และประสบการณ์ ในหัวข้อเรื่อง “การทําแอปพลิเคชัน ให้ประสบความสําเร็จ ณ ห้องประชุม 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม ซึ่งเป็นการดําเนินกิจกรรมภายใต้โครงการบริหารจัดการองค์ความรู้ของสํานักงานปลัดกระทรวงดิจิทัลฯเพื่อพัฒนาการจัดการความรู้ขององค์กรให้ก้าวสู่การสร้างองค์กรแห่งการเรียนรู้ ปลูกฝังวัฒนธรรมการเรียนรู้ด้วยกิจกรรมส่งเสริมการเรียนรู้ต่างๆ ในเชิงรุกที่หลากหลาย อีกทั้งเป็นการแลกเปลี่ยนเรียนรู้ของบุคลากรภายในหน่วยงาน สป.ดศ. และหน่วยงานในสังกัด สามารถนําความรู้ที่ถ่ายทอดไปใช้ในการปฏิบัติงานได้อย่างมีประสิทธิภาพ
***********************
รัฐบาลไทย-ข่าวทำเนียบรัฐบาล-“ชัยวุฒิ” ยันเดินหน้าตั้งคณะทำงานบุหรี่ไฟฟ้าถูกกม. เชื่อไม่กระทบการเมือง
วันศุกร์ที่ 14 มกราคม 2565
“ชัยวุฒิ” ยันเดินหน้าตั้งคณะทํางานบุหรี่ไฟฟ้าถูกกม. เชื่อไม่กระทบการเมือง
“ชัยวุฒิ” ยันเดินหน้าตั้งคณะทํางานบุหรี่ไฟฟ้าถูกกม. เชื่อไม่กระทบการเมือง
“ชัยวุฒิ” รมว.ดีอีเอส เดินหน้าแผนจัดตั้งคณะทํางานขับเคลื่อนบุหรี่ไฟฟ้าถูกกฎหมาย ย้ําเพื่อปิดช่องว่างลักลอบขายออนไลน์ ย้ําไม่มีผลประโยชน์แอบแฝง มั่นใจไม่กระทบฐานเสียงทางการเมือง
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า เมื่อวันที่ 13 ม.ค. 65 ผู้แทนกลุ่มลาขาดควันยาสูบ นายอาสา ศาลิคุปต และนายมาริษ กรัณยวัฒน์ เดินทางเข้าพบเพื่อร้องเรียนเกี่ยวกับความเดือดร้อนของประชาชนเรื่องบุหรี่ไฟฟ้า ซึ่งโดยส่วนตัวสนับสนุนการผลักดันบุหรี่ไฟฟ้าให้ถูกกฎหมาย โดยจะจัดตั้งคณะทํางานขึ้นมา เพื่อหากระบวนการทางกฎหมายในการขับเคลื่อน
ปัจจุบัน ในข้อเท็จจริงมีการนําเข้าบุหรี่ไฟฟ้า และการจําหน่ายทางออนไลน์ผิดกฏหมายอย่างแพร่หลาย ซึ่งทางกระทรวงดิจิทัลฯ พยายามดําเนินการแก้ไขปัญหานี้อยู่ แต่ต้องยอมรับว่าด้วยระบบเทคโนโลยีโชเชียลมีเดียของไทยเป็นระบบเปิด จึงมีข้อจํากัดอย่างมากในการปิดกั้นช่องทางผิดกฎหมายดังกล่าว
“ผมเชื่อว่าการห้ามใช้บุหรี่ไฟฟ้าไม่ใช่น่าใช่สิ่งที่ถูกต้อง เพราะมีผลศึกษาจากหลายประเทศว่า บุหรี่ไฟฟ้าเป็นทางเลือกที่ปลอดภัยกว่า มีอันตรายต่อสุขภาพน้อยกว่าบุหรี่มวน และในหลายประเทศก็ยอมรับเรื่องการใช้บุหรี่ไฟฟ้าแล้ว อย่างไรก็ตาม ในประเทศไทยยังมีข้อจํากัดจากเสียงคัดค้านของบุคลากรทางการแพทย์กลุ่มหนึ่ง ทําให้การขออนุญาตนําเข้าโดยตรงเป็นไปได้ยาก และมีกฎระเบียบห้ามนําเข้าบุหรี่ไฟฟ้า” นายชัยวุฒิกล่าว
ทั้งนี้ หลังจัดตั้งคณะทํางาน ก็จะมีการจัด Forum สัมมนา และจัดหน่วยเผยแพร่ความรู้ให้ประชาชนเกิดความเข้าใจที่ถูกต้องเกี่ยวกับบุหรี่ไฟฟ้าต่อไปด้วย โดยทํางานร่วมกับเครือข่ายกลุ่มผู้ให้การสนับสนุนการใช้บุหรี่ไฟฟ้า
โดยมองว่าสิ่งสําคัญคือ ถ้าทําให้ถูกกฎหมาย รัฐบาลก็สามารถที่จะควบคุมได้ โดยใช้กระบวนการทางกฏหมายเหมือน พ.ร.บ. ยาสูบฯ และใช้มาตรการภาษีจัดเก็บภาษีในการควบคุมด้วย รัฐก็ได้รายได้เพิ่มขึ้น มีประโยชน์หลายอย่าง
พร้อมกันนี้ ย้ําว่าการขับเคลื่อนบุหรี่ไฟฟ้าถูกกฎหมาย ไม่มีผลประโยชน์แอบแฝงใดๆ และไม่มีผลกระทบต่อคะแนนเสียงทางการเมือง เพราะเป็นสิ่งที่เป็นประโยชน์ต่อประชาชน ที่ไม่สามารถเลิกบุหรี่มวนได้แล้วหันมาสูบบุหรี่ไฟฟ้าซึ่งปลอดภัยกว่า และจากที่ได้คุยกับหลายพรรคการเมือง รวมถึงประชาชนหลายกลุ่ม มีความเห็นด้วยกับการผลักดันในเรื่องนี้
**********************
รัฐบาลไทย-ข่าวทำเนียบรัฐบาล-ดีอีเอสเตือนข่าวปลอมการ Swab ลึกถึงเพดานจมูกทำให้เนื้อเยื่อพังผืดที่ห่อหุ้ม Olfactory Nerve เสียหาย ส่งผลเสียต่อสุขภาพ
วันอังคารที่ 7 ธันวาคม 2564
ดีอีเอสเตือนข่าวปลอมการ Swab ลึกถึงเพดานจมูกทําให้เนื้อเยื่อพังผืดที่ห่อหุ้ม Olfactory Nerve เสียหาย ส่งผลเสียต่อสุขภาพ
ดีอีเอสเตือนข่าวปลอมการ Swab ลึกถึงเพดานจมูกทําให้เนื้อเยื่อพังผืดที่ห่อหุ้ม Olfactory Nerve เสียหาย ส่งผลเสียต่อสุขภาพ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีการเผยแพร่ข้อมูลประเด็นเรื่องการSwabลึกถึงเพดานจมูกทําให้เนื้อเยื่อพังผืดที่ห่อหุ้มOlfactory Nerveเสียหายส่งผลเสียต่อสุขภาพทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยกรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีการโพสต์ให้ข้อมูลในสื่อสังคมออนไลน์ระบุว่าการสอดไม้Swabเข้าไปกว้านลึกถึงเพดานจมูกสามารถสร้างความเสียหายต่อเนื้อเยื่อพังผืดที่ห่อหุ้มOlfactory Nerveซึ่งส่งผลเสียต่อสุขภาพและอายุขัยของมนุษย์เนื่องจากolfactory nerveเป็นปราการด่านหนึ่งในสองของกะโหลกศีรษะซึ่งเชื่อมระหว่างโพรงจมูกกับสมองที่ไวรัสและแบคทีเรียสามารถเดินทางข้ามblood-brain barrierเข้าสู่สมองได้นอกจากนี้olfactory nerveยังเป็นเซลล์ชนิดเดียวในกะโหลกศีรษะที่มีstem cellsเรียกว่าolfactory ensheathing cellsที่ล้อมรอบเซลล์รับกลิ่นolfactory sensory axonsส่วนที่ยื่นออกมาจากเซลล์ประสาทneuronทําหน้าที่ส่งผ่านกระแสประสาทจากเซลล์ร่างกายพวกมันทําหน้าที่ปกป้องolfactory nerveและช่วยการสร้างเซลล์ใหม่เมื่อเกิดความบาดเจ็บเสียหาย(สเต็มเซลล์ชนิดนี้มีความพิเศษมากจนถูกนําไปใช้ในการซ่อมแซมไขสันหลังบาดเจ็บและรักษาโรคทางสมองหลายชนิดในการแพทย์ปัจจุบันอย่างประสบความสําเร็จ) ทางกรมการแพทย์กระทรวงสาธารณสุขได้ตรวจสอบข้อมูลดังกล่าวและชี้แจงว่าการสอดไม้เข้าไปในจมูกมีโอกาสขึ้นไปที่ตําแหน่งของเส้นประสาทรับกลิ่นได้จริงแต่ไม่สร้างความเสียหายต่อเส้นประสาทมากอย่างที่กังวลปัจจุบันก็ยังไม่พบหลักฐานว่าการสวอปทําให้เส้นประสาทรับกลิ่นเสียหายจนสูญเสียการรับกลิ่นอย่างไรก็ตามการสวอปควรทําให้ถูกวิธีโดยการแหย่เข้าไปตามแนวของพื้นจมูกเพื่อให้เข้าไปยังบริเวณโพรงหลังจมูกซึ่งมีโอกาสเจอเชื้อโรคได้มากซึ่งจะไม่โดนตําแหน่งของเส้นประสาทนี้อยู่แล้ว อย่างไรก็ตามมีข้อควรระวังที่สําคัญคือในกรณีที่คนไข้เคยได้รับการผ่าตัดเกี่ยวกับฐานสมองหรือเคยผ่าตัดซ่อมฐานสมองมาก่อนอาจจะไม่มีกระดูกคอยป้องกันเหมือนกับคนที่ยังไม่เคยผ่าตัดดังนั้นควรให้แพทย์หูคอจมูกหรือแพทย์ที่ชํานาญเป็นผู้ทําการสวอปเอง
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆโดยประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***********
รัฐบาลไทย-ข่าวทำเนียบรัฐบาล-โฆษกรัฐบาลปัด รัฐบาลให้โบนัสพรรคเล็กนั่ง กมธ.วิสามัญงบฯ แจงเป็นการพิจารณาของสภาฯ ไม่ใช่อำนาจของรัฐบาล วอนอย่ามโนเอาเอง ใช้กลไกสภาฯ ตรวจสอบได้หากมีข้อสงสัย
วันอาทิตย์ที่ 5 มิถุนายน 2565
โฆษกรัฐบาลปัด รัฐบาลให้โบนัสพรรคเล็กนั่ง กมธ.วิสามัญงบฯ แจงเป็นการพิจารณาของสภาฯ ไม่ใช่อํานาจของรัฐบาล วอนอย่ามโนเอาเอง ใช้กลไกสภาฯ ตรวจสอบได้หากมีข้อสงสัย
โฆษกรัฐบาลปัด รัฐบาลให้โบนัสพรรคเล็กนั่ง กมธ.วิสามัญงบฯ แจงเป็นการพิจารณาของสภาฯ ไม่ใช่อํานาจของรัฐบาล วอนอย่ามโนเอาเอง ใช้กลไกสภาฯ ตรวจสอบได้หากมีข้อสงสัย
วันที่ 5 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ฝ่ายค้านตั้งข้อสังเกตว่า รัฐบาลให้โบนัสพรรคเล็กโดยให้ที่นั่งเก้าอี้คณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ.2566 ว่า เรื่องนี้รัฐบาลคงไม่จําเป็นต้องชี้แจงอะไร เพราะเป็นการดําเนินการของสภาฯ รัฐบาลไม่สามารถไปก้าวก่ายอะไรได้ อย่างไรก็ตาม เท่าที่ทราบนั้นการที่พรรคเล็กได้ที่นั่งเก้าอี้คณะกรรมาธิการวิสามัญพิจารณาร่างพระราชบัญญัติงบประมาณนั้น ครั้งนี้ไม่ได้เกิดขึ้นเป็นครั้งแรก เพียงแต่ที่ผ่านมาบางครั้งอาจจะได้ 1 คน หรือบางครั้งก็ได้ 2 คน ซึ่งเป็นพิจารณาของสภาฯ รัฐบาลไม่สามารถไปกําหนดอะไรได้ ไม่อยากให้ฝ่ายค้านพยายามโยงทุกเรื่อง แม้แต่เรื่องที่เกี่ยวกับประโยชน์ของประชาชนก็ยังพยายามโยงให้เป็นเรื่องการเมือง เพียงเพื่อหวังจะดิสเตรดิตรัฐบาลเท่านั้น ทั้งนี้ หากพบว่ามีข้อสงสัยในชั้นคณะกรรมาธิการวิสามัญงบฯ นั้น ฝ่ายค้านก็สามารถใช้ดลไกของสภาฯ ดําเนินการตรวจสอบได้อยู่แล้ว และรัฐบาลก็พร้อมชี้แจงถึงเหตุผลและความสําคัญ ขอเพียงแค่ฝ่ายค้านเมื่อจํานนต่อหลักฐาน ก็ควรออกมาขอโทษด้วย ไม่ใช่บิดเบือนรายวันโดยไม่คิดจะแสดงความรับผิดชอบใดๆ ยืนยันว่า พล.อ.ประยุทธ์ จันทร์โอชา นายกฯ และรมว.กลาโหม มีความเด็ดขาด จะไม่ปล่อยให้เกิดการทุจริตอย่างแน่นอน
"ไม่อยากให้ฝ่ายค้านโยงทุกเรื่องเป็นเกมการเมืองไปเสียหมด การออกมาบิดเบือนว่ามีความพยายามแบ่งผลประโยชน์ให้กับพรรคร่วมรัฐบาลและพรรคเล็กในชั้นคณะกรรมาธิการวิสามัญงบฯ นั้น เป็นการมโนเอาเอง อย่างไรก็ตาม ต้องขอบคุณ ส.ส.ฝ่ายค้านบางท่านที่โหวตสนับสนุนร่าง พ.ร.บ.งบประมาณฉบับนี้ เพราะประชาชนกําลังรอเม็ดเงินตรงนี้เข้าไปแก้ปัญหาให้กับเขาอยู่ ดังนั้น พรรคฝ่ายค้านควรเห็นแก่ประโยชน์ของประชาชนอย่างที่ ส.ส.เหล่านี้เห็นบ้าง ไม่ใช่จ้องแต่จะดิสเครดิตรัฐบาล แล้วโยนบาปให้ ส.ส.ที่ต้องการช่วยเหลือประชาชนว่าเป็นงูเห่า ซึ่งเป็นเรื่องที่ไม่ถูกต้อง ทั้งนี้ เชื่อว่าแม้ฝ่ายค้านจะโยนบาปให้ ส.ส.เหล่านี้ว่าเป็นงูเห่า แต่เชื่อว่าประชาชนในพื้นที่เข้าใจการตัดสินใจของท่านว่า ทั้งหมดก็เพื่อประโยชน์ของประเทศและประชาชน" นายธนกร กล่าว
รัฐบาลไทย-ข่าวทำเนียบรัฐบาล-รายงานความเสี่ยงทางการคลังประจำปีงบประมาณ 2564
วันอังคารที่ 29 มีนาคม 2565
รายงานความเสี่ยงทางการคลังประจําปีงบประมาณ 2564
ครม.ในคราวการประชุมวันที่ 29 มี.ค.2565 มีมติรับทราบรายงานความเสี่ยงทางการคลังประจําปีงบประมาณ 2564 ตามที่กระทรวงการคลังเสนอ ซึ่งเป็นการดําเนินการตามมาตรา 78 แห่ง พ.ร.บ.วินัยการเงินการคลังของรัฐ พ.ศ.2561
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า คณะรัฐมนตรีในคราวการประชุมวันที่ 29 มีนาคม 2565 ได้มีมติรับทราบรายงานความเสี่ยงทางการคลังประจําปีงบประมาณ 2564 ตามที่กระทรวงการคลังเสนอ ซึ่งเป็นการดําเนินการตามมาตรา 78 แห่งพระราชบัญญัติวินัยการเงินการคลังของรัฐ พ.ศ.2561 ที่กําหนดให้ภายในเดือนมีนาคมของทุกปีให้กระทรวงการคลังจัดทํารายงานความเสี่ยงทางการคลังประจําปี และเสนอคณะรัฐมนตรีเพื่อทราบ ทั้งนี้ รายงานความเสี่ยงทางการคลังประจําปีงบประมาณ 2564 ได้มีการวิเคราะห์ความเสี่ยงในภาคงบประมาณ รวมถึงภาระผูกพันและความเสี่ยงจากการดําเนินงานของหน่วยงานของรัฐ โดยมีข้อเสนอแนะประกอบการพิจารณาดําเนินการและกําหนดนโยบายการคลังที่เกี่ยวข้องในอนาคต สรุปประเด็นสําคัญได้ ดังนี้
รัฐบาลยังมีพื้นที่ทางการคลังสําหรับดําเนินนโยบายการคลังแบบขาดดุลได้ในกรณีที่จําเป็นภายใต้ความระมัดระวังที่เพิ่มขึ้น ซึ่งสอดคล้องกับแผนการคลังระยะปานกลาง ปีงบประมาณ 2566 – 2569 ที่กําหนดให้รัฐบาลดําเนินนโยบายการคลังแบบขาดดุลอย่างต่อเนื่องตามความจําเป็นในการฟื้นฟูและกระตุ้นเศรษฐกิจ และมีการส่งสัญญาณการทยอยลดสัดส่วนขาดดุลต่อ GDP ในอีก 5 ปีข้างหน้า ทั้งนี้ รัฐบาลจะต้องพิจารณาแนวทางในการเพิ่มความสามารถในการจัดเก็บรายได้ รวมถึงการลดทอนรายจ่ายต่าง ๆ ที่ไม่จําเป็นลง ควบคู่ไปกับการดูแลเสถียรภาพทางเศรษฐกิจและสังคม เพื่อลดสัดส่วนการขาดดุลงบประมาณต่อ GDP ในระยะยาวต่อไป
ประมาณการสัดส่วนภาระดอกเบี้ยต่อรายได้ในอนาคตมีแนวโน้มปรับตัวสูงขึ้น โดยยังมีปัจจัยเสี่ยงจากแนวโน้มดอกเบี้ยขาขึ้น ทั้งนี้ ในระยะสั้นถึงปานกลางคาดว่า ภาระดอกเบี้ยต่อรายได้จะยังอยู่ในระดับที่บริหารจัดการได้ภายใต้การวิเคราะห์ติดตามอย่างใกล้ชิด ในขณะที่ในระยะยาว รัฐบาลควรเพิ่มความสามารถในการจัดเก็บรายได้เพื่อให้สัดส่วนภาระดอกเบี้ยต่อรายได้อยู่ในระดับที่เหมาะสม และต้องจัดสรรงบประมาณรายจ่ายเพื่อการชําระหนี้ภาครัฐอย่างพอเพียง
ประมาณการสัดส่วนรายได้รัฐบาลสุทธิต่อ GDP ยังคงมีแนวโน้มลดลง ดังนั้น รัฐบาลควรให้ความสําคัญกับการพิจารณาทบทวนมาตรการยกเว้นภาษีและมาตรการลดหย่อนต่าง ๆ ที่ทําให้รัฐสูญเสียรายได้ควบคู่ไปกับการพิจารณาผลักดันแนวทางในการเพิ่มความสามารถในการจัดเก็บรายได้รัฐบาลให้มีผลในทางปฏิบัติอย่างจริงจัง โดยคํานึงให้สอดคล้องตามความเหมาะสมและสถานการณ์ทางเศรษฐกิจและสังคมในระยะต่อไป นอกจากนี้ รัฐบาลต้องพิจารณาบริหารจัดการด้านรายจ่ายให้มีประสิทธิภาพและประสิทธิผลสูงสุด รวมถึงรัฐบาลจําเป็นต้องพิจารณาขับเคลื่อนโครงการลงทุนภาครัฐนอกเหนือจากภาคงบประมาณ และเร่งรัดการเบิกจ่ายงบประมาณรายจ่ายลงทุนให้มีประสิทธิภาพ สูงสุด เพื่อให้เม็ดเงินลงทุนของภาครัฐยังสามารถเป็นกลไกในการขับเคลื่อนเศรษฐกิจได้อย่างต่อเนื่อง
สํานักงานเศรษฐกิจการคลัง สํานักนโยบายการคลัง
โทร 0 2273 9020
รัฐบาลไทย-ข่าวทำเนียบรัฐบาล-ดีอีเอส เตือนข่าวปลอม! ย้ำไม่มีเด็กอาชีวะถูกยิงเสียชีวิตในการชุมนุม 10 ส.ค. แจงแท้จริงแล้วผู้เสียชีวิตในภาพประสบอุบัติเหตุรถชน ไม่ได้เป็นเหตุยิงกันเสียชีวิตในม็อบเมื่อ 10 สิงหา ที่ผ่านมา
วันพุธที่ 11 สิงหาคม 2564
ดีอีเอส เตือนข่าวปลอม! ย้ําไม่มีเด็กอาชีวะถูกยิงเสียชีวิตในการชุมนุม 10 ส.ค. แจงแท้จริงแล้วผู้เสียชีวิตในภาพประสบอุบัติเหตุรถชน ไม่ได้เป็นเหตุยิงกันเสียชีวิตในม็อบเมื่อ 10 สิงหา ที่ผ่านมา
ดีอีเอส เตือนข่าวปลอม! ย้ําไม่มีเด็กอาชีวะถูกยิงเสียชีวิตในการชุมนุม 10 ส.ค. แจงแท้จริงแล้วผู้เสียชีวิตในภาพประสบอุบัติเหตุรถชน ไม่ได้เป็นเหตุยิงกันเสียชีวิตในม็อบเมื่อ 10 สิงหา ที่ผ่านมา
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการนําเสนอข้อมูลข่าวสารถึงประเด็นเรื่องพบเด็กอาชีวะถูกยิงเสียชีวิตจากการร่วมชุมนุมม็อบ10สิงหาทางศูนย์ต่อต้านข่าวปลอมได้ทําการตรวจสอบข้อเท็จจริงโดยสํานักงานตํารวจแห่งชาติพบว่าข้อมูลดังกล่าวเป็นข้อมูลเท็จ
จากกรณีการเผยแพร่ข่าวสารโดยระบุว่าเด็กอาชีวะช่างกลโดนยิงหัวเสียชีวิตหลังจากการเข้าร่วมชุมนุมเมื่อวันที่10สิงหาคม2564ทางสํานักงานตํารวจแห่งชาติได้ชี้แจงว่าข้อมูลดังกล่าวไม่เป็นความจริงซึ่งแท้จริงแล้วผู้เสียชีวิตในภาพประสบอุบัติเหตุรถชนไม่ได้เป็นเหตุยิงกันเสียชีวิตแต่อย่างใดโดยเมื่อวันที่10สิงหาคม2564เวลาประมาณ21.00น.สน.บุปผารามได้รับแจ้งว่ามีอุบัติเหตุเกิดขึ้นที่ถนนประชาธิปกมุ่งหน้าสี่แยกบ้านแขกแขวงสมเด็จเจ้าพระยาเขตคลองสานกรุงเทพฯเจ้าหน้าที่ตํารวจจึงได้ออกไปตรวจที่เกิดเหตุพบรถจักรยานยนต์ทะเบียนมฉก479กรุงเทพฯมีนายสมยศสอนเสาร์อายุ29ปี(ทราบชื่อภายหลัง)ได้นอนเสียชีวิตในที่เกิดเหตุสาเหตุการเสียชีวิตเบื้องต้นเนื่องมาจากขับรถจักรยานยนต์ชนท้ายรถดูดฝุ่นกวาดขยะของกทม.พนักงานสอบสวนสน.บุปผารามที่ออกตรวจที่เกิดเหตุจึงถ่ายภาพที่เกิดเหตุทําแผนประกอบคดีแจ้งแพทย์ศิริราชร่วมชันสูตรศพเบื้องต้นส่งศพไปชันสูตรที่โรงพยาบาลศิริราชตามใบรายงานชันสูตรศพระบุว่าศีรษะได้รับบาดเจ็บรุนแรงจากอุบัติเหตุจราจร
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคมโดยประชาชนได้รับข้อมูลข่าวสารจากสํานักงานตํารวจแห่งชาติสามารถติดตามได้ที่เว็บไซต์https://www.royalthaipolice.go.thหรือโทร1599
การผลิตข่าวปลอมสร้างข่าวบิดเบือนทําให้ประเทศชาติเสียหายประชาชนสับสนเป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14 (2), (5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจัง
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
รัฐบาลไทย-ข่าวทำเนียบรัฐบาล-ไทยรับมอบ ATK 1.1 ล้านชุด จากสวิตฯ เตรียมแจกจ่ายประชาชน
วันพฤหัสบดีที่ 29 กรกฎาคม 2564
ไทยรับมอบ ATK 1.1 ล้านชุด จากสวิตฯ เตรียมแจกจ่ายประชาชน
....
รัฐบาลไทยรับมอบอุปกรณ์ทางการแพทย์จากเอกอัครราชทูตสวิตเซอร์แลนด์ประจําประเทศไทย ในฐานะผู้แทนรัฐบาลสวิตเซอร์แลนด์ ประกอบด้วย ชุดตรวจเชื้อโควิด-19 แบบเร็ว Antigen Test Kit หรือ ATK จํานวน 1.1 ล้านชุด และเครื่องช่วยหายใจ (Ventilator) 102 เครื่อง เมื่อช่วงเช้าวันนี้ (29 ก.ค.64) เวลา 05.20 น.
.
ชุดตรวจ ATK ทั้งหมดนี้ จะแจกจ่ายให้กับประชาชนและบุคลากรทางการแพทย์ เพื่อใช้ในการตรวจหาเชื้อโควิดเชิงรุกในพื้นที่ระบาด ส่วนเครื่องช่วยหายใจจะกระจายไปยังโรงพยาบาลที่ขาดแคลน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลชวนประชาชนร่วมประกวดคำขวัญวันภาษาไทยแห่งชาติ
วันอาทิตย์ที่ 22 สิงหาคม 2564
รัฐบาลชวนประชาชนร่วมประกวดคําขวัญวันภาษาไทยแห่งชาติ
วันอาทิตย์ที่ 4 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลตระหนักถึงคุณค่าและความสําคัญของภาษาไทย ซึ่งเป็นเอกลักษณ์และสมบัติทางวัฒนธรรมของชาติ จึงเชิญชวนประชาชนร่วมประกวดคําขวัญวันภาษาไทยแห่งชาติ 29 ก.ค. ประจําปี 2564 โดยแบ่งเป็น 3 ประเภท ได้แก่ ระดับประถมและมัธยมศึกษาหรือเทียบเท่า ระดับอุดมศึกษาหรือเทียบเท่า และประชาชนทั่วไป มีเงินรางวัลตั้งแต่ 1,000 – 10,000 บาท พร้อมเกียรติบัตร โดยหลักเกณฑ์ คือ เนื้อหาตรงตามหัวข้อที่กําหนด มีความคิดริเริ่มสร้างสรรค์ด้วยตนเองไม่ลอกเลียนแบบ ไม่เคยเผยแพร่หรือปรากฎที่อื่นมาก่อน ใช้ภาษาไทยถูกต้องเหมาะสม มีจํานวนคําไม่เกิน 30 คํา ส่งเข้าประกวดได้คนละ 1 ชิ้นงาน ตั้งแต่บัดนี้ ถึงวันที่ 15 ก.ค.64 ผู้สนใจดูรายละเอียดได้ทางเฟซบุ๊กแฟนเพจ วันภาษาไทยแห่งชาติ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวง สรุปอุบัติเหตุบนทางหลวงเดือนกรกฎาคม 2565 พบอุบัติเหตุลดลง 8% สาเหตุหลัก ขับเร็วเกินกฎหมายกำหนด
วันอังคารที่ 16 สิงหาคม 2565
กรมทางหลวง สรุปอุบัติเหตุบนทางหลวงเดือนกรกฎาคม 2565 พบอุบัติเหตุลดลง 8% สาเหตุหลัก ขับเร็วเกินกฎหมายกําหนด
.....
กรมทางหลวง (ทล.) กระทรวงคมนาคม โดยสํานักอํานวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศ ประจําเดือนกรกฎาคม 2565 จากการรายงานอุบัติเหตุทางระบบ HAIMS พบว่า อุบัติเหตุเกิดขึ้นบนทางหลวงในความรับผิดชอบของกรมทางหลวง จํานวน 1,088 ครั้ง ทําให้มีผู้เสียชีวิต 179 คน ได้รับบาดเจ็บทั้งสิ้น 929 คน จํานวนรถที่เกิดอุบัติเหตุ 1,654 คัน เป็นเหตุให้ทรัพย์สินของกรมทางหลวงเสียหายประมาณ 9 ล้านบาท เมื่อเปรียบเทียบสถิติอุบัติเหตุประจําเดือนกรกฎาคม 2564 จํานวนอุบัติเหตุลดลงจากปีที่ผ่านมา 8% ผู้เสียชีวิตเพิ่มขึ้น 54% บาดเจ็บเพิ่มขึ้น 19% จํานวนรถที่เกิดอุบัติเหตุลดลง 0.4% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกําหนด 79% (858 ครั้ง) รองลงมา ได้แก่ การตัดหน้าระยะกระชั้นชิด 7% (72 ครั้ง) หลับใน 6% (68 ครั้ง) และอุปกรณ์รถบกพร่อง 4% (47 ครั้ง)
สําหรับอุบัติเหตุส่วนใหญ่เกิดบริเวณทางตรง 62% (674 ครั้ง) ทางโค้ง 14% (153 ครั้ง) และทางแยกระดับเดียวกัน 8% (91 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ 40% (662 คัน) รถยนต์นั่ง 27% (443 คัน) และรถจักรยานยนต์ 12% (205 คัน) ซึ่งหากจําแนกตามภาคของการเกิดอุบัติเหตุพบว่า เส้นทางในภาคเหนือเกิดอุบัติเหตุสูงสุด 25% ภาคตะวันออกเฉียงเหนือ 20% และภาคกลาง กรุงเทพฯ และปริมณฑล 17% นอกจากนี้ ทางหลวงที่เกิดอุบัติเหตุสูงสุด คือ ทางหลวงหมายเลข 7 ตอน แขวงคลองสองต้นนุ่น - พิมพา จํานวน 45 ครั้ง
ทั้งนี้ ทล. ได้มีมาตรการแก้ไขที่ได้ดําเนินการร่วมกับ ตํารวจทางหลวง ในการบังคับใช้กฎหมายอย่างต่อเนื่อง โดยเฉพาะการตรวจจับความเร็วยานพาหนะที่วิ่งบนทางหลวง พร้อมทั้งให้แขวงทางหลวงดําเนินการตรวจสอบความปลอดภัยถนน ซึ่งเป็นมาตรการที่สําคัญในการลดและป้องกันอุบัติเหตุที่อาจเกิดขึ้น ทล. ขอความร่วมมือผู้ใช้ทางโปรดขับขี่ด้วยความระมัดระวังโดยเฉพาะอย่างยิ่งในช่วงฤดูฝน เพื่อความปลอดภัยของท่านและผู้ร่วมทาง รวมถึงเป็นการป้องกันและลดอุบัติเหตุให้ได้ประสิทธิผลอีกด้วย
หากผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติม สามารถติดต่อได้ที่สายด่วน กรมทางหลวง 1586 (โทรฟรีทุกเครือข่ายตลอด 24 ชั่วโมง) หรือ สายด่วนมอเตอร์เวย์ 1586 กด 7 และตํารวจทางหลวง 1193 ตลอด 24 ชั่วโมง